**Philip Holm** (s. 8. joulukuuta 1991 Tukholma, Ruotsi) on ruotsalainen jääkiekkopuolustaja ja maailmanmestari, joka pelaa KHL-seura Jokereissa.

Ura
---

### Seuraura

Holm on Huddinge IK:n kasvatti. Hän siirtyi juniorina sittemmin Djurgårdens IF:ään, jossa Holm voitti kauden 2006–2007 päätteeksi U16 SM:n mestaruuden. Kaudeksi hän siirtyi Nacka HK:hon kaudeksi 2008–2009, jolloin Holm nousi seuran J20-junioreiden varakapteeniksi. Hän debytoi samalla kaudella myös miesten peleissä pelattuaan Nackassa yhden ottelun Ruotsin kolmanneksi korkeimmalla sarjatasolla Hockeyettanissa. Kaudella 2009–2010 Holm oli tehoilla 7+18=25 seuran J20-junioreiden tehokkain puolustaja ja kolmanneksi paras pistemies. Hän pelasi Nackan miesten joukkueessa 33 runkosarjaottelua tehopistein 6+6=12.

Kaudeksi 2010–2011 Holm palasi Djurgårdeniin, jossa hän voitti kauden päätteeksi J20 SuperElitin pronssia. Holm debytoi myös seuran Elitserien-joukkueessa. Hän esiintyi ensimmäisessä ja kauden ainoaksi jääneessä Elitserien-ottelunsaan 3. maaliskuuta 2011 Skellefteå AIK:ta vastaan, mutta extrapelaajaksi merkitty Holm jäi ottelussa kuitenkin ilman peliaikaa. Helmikuussa 2011 Holm teki Djurgårdenin kanssa kaksivuotisen Elitserien-sopimuksen.

Varsinaisella tulokaskaudellaan 2011–2012 Holm teki Elitserienissä 50 runkosarjaottelussa tehot 2+2=4 ja kymmenessä playoff-ottelussa kaksi syöttöpistettä. Hän sai ensimmäiset jääaikansa liigassa runkosarjan avauskierroksella 15. syyskuuta 2011 HV71:tä vastaan. Holm sai ottelussa jääaikaa 16.37 minuuttia ja hän keräsi teholukeman +1. Ensimmäisen Elitserien-maalinsa Holm teki kauden yhdeksännellä kierroksella 4. lokakuuta 2011 vieraissa Skellefteå AIK:ta vastaan. Djurgården putosi kauden päätteeksi HockeyAllsvenskaniin. Kaudella 2012–2013 Holm voitti joukkueen sisäisen tehotilaston lukemalla +19, kuten myös nousukarsintasarjassa lukemalla +4. Huhtikuussa 2013 hän teki Djurgårdenin kanssa vuoden mittaisen jatkosopimuksen. Kaudella 2013–2014 Holm jakoi joukkueen sisäisen tehotilaston voiton Steve Savianon ja Robin Norellin kanssa lukemalla +10. Hänen kautensa päättyi kuitenkin runkosarjan lopulla loukkaantumiseen. Djurgården nousi kauden päätteeksi takaisin SHL:ään (ent. Elitserien). Toukokuussa 2014 Holm teki Djurgårdenin kanssa kaksivuotisen jatkosopimuksen.

Kaudeksi 2016–2017 Holm siirtyi kaksivuotisella sopimusella Växjö Lakers HC:hen. Hän oli joukkueen tehokkain puolustaja tehoilla 4+17=21, joilla Holm sijoittui SHL:n puolustajien pistepörssissä yhdeksänneksi. Hän voitti myös koko liigan tehotilaston lukemalla +24.

Toukokuussa 2017 NHL-varaamaton Holm teki vuoden mittaisen tulokassopimuksen Vancouver Canucksin kanssa. Syksyn harjoitusleirin päätteeksi seura lähetti hänet AHL-joukkue Utica Cometsin vahvuuteen. Holm pelasi siellä suurimman osan alkukaudestaan tehden 42 runkosarjaottelussa tehot 11+18=29. Hän oli joukkueen eniten maaleja tehnyt puolustaja. Holm nostettiin ensimmäisen kerran Canucksin NHL-vahvuuteen marraskuussa, mutta hän ei kuitenkaan saanut siellä peliaikaa. Seuraavan kerran Holm nostettiin NHL:ään helmikuussa 2018. Hän pelasi ensimmäisen ja toistaiseksi ainoan NHL-ottelunsa 23. helmikuuta 2018 vieraissa Vegas Golden Knightsia vastaan. Holm sai ottelussa jääaikaa 15.12 minuuttia ja hän keräsi teholukeman –2. Vain muutamaa päivää myöhemmin NHL:n siirtotakarajalla Canucks kauppasi Holmin Golden Knightsiin vaihdossa hyökkääjä Brendan Leipsiciin. Hän pelasi loppukauden AHL-joukkue Chicago Wolvesissa, jossa Holm pelasi 21 runkosarjaottelua tehopistein 1+8=9 ja kolme playoff-ottelua tehopistein 1+1=2. Hän teki AHL:n runkosarjassa yhteensä 63 ottelussa tehot 12+26=38, joilla Holm sijoittui puolustajien pistepörssissä kymmenenneksi.

Kaudeksi 2018–2019 Holm siirtyi vuoden mittaisella sopimuksella KHL-seura Torpedo Nižni Novgorodiin. Hän oli joukkueen tehokkain puolustaja tehoilla 7+19=26. Holm valittiin 26. marraskuuta 2018 KHL:n viikon puolustajaksi. Holm pelasi kauden aikana myös KHL:n tähdistöottelussa. Pudotuspeleissä hän oli joukkueen paras pistemies ja syöttäjä tehoilla 1+4=5.

Elokuussa 2019 Holm teki rajoittamattomana vapaana agenttina vuoden mittaisen ja kaksisuuntaisen NHL-sopimuksen Chicago Blackhawksin kanssa. Hänen kausipalkkansa NHL:n puolella on 700 000 dollaria ja AHL:n puolella 300 000 dollaria. Syyskuussa seura asetti hänet siirtolistalle. Mikään toinen NHL-seura ei kuitenkaan napannut Holmia vuorokauden kuluessa. Viisi päivää myöhemmin hänet nostettiin Blackhawksin NHL-vahvuuteen, mutta kaksi päivää myöhemmin Holm lähetettiin farmijoukkue Rockford IceHogsiin, jossa hän pelasi koko alkukauden 2019–2020. Tammikuussa 2020 Blackhawks asetti Holmin ehdottomalle siirtolistalle. Koska mikään toinen NHL-seura ei napannut häntä vuorokauden kuluessa, Holmin sopimus purettiin ja hän siirtyi loppukaudeksi Sveitsin National Leaguen Lausanne HC:hen.

Kaudeksi 2020–2021 Holm siirtyi vuoden mittaisella sopimuksella KHL-seura Metallurg Magnitogorskiin. Kaudeksi 2021–2022 hän siirtyi jatkamaan KHL-uraansa kaksivuotisella sopimuksella Jokereihin.

### Maajoukkueura

Holm edusti Ruotsia MM-kilpailuissa vuosina 2017 ja 2019, joista ensimmäinen turnaus päättyi maailmanmestaruuteen. Vuoden 2019 turnauksessa hän ei mahtunut kertaakaan joukkueensa kokoonpanoon. Yhteensä Holm on pelannut 44 A-maaottelua tehopistein 4+10=14. Hän teki A-maajoukkuedebyyttinsä Sweden Hockey Gamesissa 9. helmikuuta 2017 Göteborgissa Tšekkiä vastaan. Hänet merkittiin Ruotsin kakkospuolustajapariin Calle Rosénin viereen. Holm sai ottelussa yhden kahden minuutin jäähyn estämisestä. Hänen ensimmäinen A-maajoukkuemaalinsa syntyi saman turnauksen kolmannessa ottelussa 12. helmikuuta 2017 tasavajaalla Suomea vastaan.

Muuta
-----

Holmin isoveli Joachim pelaa puolustajana Ruotsin viidenneksi korkeimmalla sarjatasolla HockeyTrean-joukkue MB Hockeyssa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2008–2009 | Nacka HK | Ruotsi I | 1 | 0 | 0 | 0 | 0 | – | – | – | – | – |
| 2009–2010 | Nacka HK | Ruotsi I | 33 | 6 | 6 | 12 | 16 | – | – | – | – | – |
| 2010–2011 | Djurgårdens IF | SuperElit | 41 | 7 | 10 | 17 | 43 | 5 | 1 | 2 | 3 | 0 |
|  | Djurgårdens IF | Elitserien | 1 | 0 | 0 | 0 | 0 | – | – | – | – | – |
| 2011–2012 | Djurgårdens IF | SuperElit | 4 | 1 | 0 | 1 | 4 | – | – | – | – | – |
|  | Djurgårdens IF | Elitserien | 50 | 2 | 2 | 4 | 18 | – | – | – | – | – |
| 2012–2013 | Djurgårdens IF | Allsvenskan | 46 | 5 | 8 | 13 | 34 | – | – | – | – | – |
| 2013–2014 | Djurgårdens IF | Allsvenskan | 44 | 1 | 6 | 7 | 54 | – | – | – | – | – |
| 2014–2015 | Djurgårdens IF | SHL | 51 | 2 | 7 | 9 | 20 | 2 | 0 | 0 | 0 | 4 |
| 2015–2016 | Djurgårdens IF | SHL | 43 | 2 | 5 | 7 | 51 | 8 | 1 | 1 | 2 | 10 |
| 2016–2017 | Växjö Lakers HC | SHL | 52 | 4 | 17 | 21 | 30 | 6 | 0 | 0 | 0 | 0 | MM | 7 | 1 | 2 | 3 | 0 |
| 2017–2018 | Vancouver Canucks | NHL | 1 | 0 | 0 | 0 | 0 | – | – | – | – | – |
|  | Utica Comets | AHL | 42 | 11 | 18 | 29 | 28 | – | – | – | – | – |
|  | Chicago Wolves | AHL | 21 | 1 | 8 | 9 | 16 | 3 | 1 | 1 | 2 | 4 |
| 2018–2019 | Torpedo Nižni Novgorod | KHL | 61 | 7 | 19 | 26 | 36 | 7 | 1 | 4 | 5 | 6 |
| 2019–2020 | Rockford IceHogs | AHL | 30 | 4 | 11 | 15 | 22 | – | – | – | – | – |
|  | Lausanne HC | NL | 9 | 1 | 1 | 2 | 6 | – | – | – | – | – |
| 2020–2021 | Metallurg Magnitogorsk | KHL | 22 | 2 | 7 | 9 | 12 | 12 | 2 | 5 | 7 | 2 |
| 1 kausi | yhteensä | NHL | 1 | 0 | 0 | 0 | 0 | – | – | – | – | – |
| 2 kautta | yhteensä | KHL | 83 | 9 | 26 | 35 | 48 | 19 | 3 | 9 | 12 | 8 |
| 5 kautta | yhteensä | Elitserien/SHL | 197 | 10 | 31 | 41 | 119 | 16 | 1 | 1 | 2 | 14 |
| 2 kautta | yhteensä | AHL | 93 | 16 | 37 | 53 | 66 | 3 | 1 | 1 | 2 | 4 |
| 2 kautta | yhteensä | Allsvenskan | 90 | 6 | 14 | 20 | 88 | – | – | – | – | – |
| 1 kausi | yhteensä | NL | 9 | 1 | 1 | 2 | 6 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Philip Holm**.
* Philip Holm The Internet Hockey Databasessa (englanniksi)
* Philip Holm Eurohockey-sivustolla (englanniksi)
* Philip Holm *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9  Philip Holm *Elite Prospects*. Everysport Media Group AB.  (englanniksi)
2. ↑  Elite Prospects - Nacka HK J20 *eliteprospects.com*. Everysport Media Group AB. Viitattu 1.9.2021. (englanniksi)
3. ↑  Philip Holm *SHL.se*. SHL AB. Viitattu 1.9.2021. (ruotsiksi)
4. ↑  Winther, Ola: 19-åring imponerar i Djurgården *Hockeysverige.se*.  6.9.2011. Everysport Media Group AB. Viitattu 20.2.2017. (ruotsiksi)
5. ↑  Ek, Mattias: Djurgården har gjort klart med backtalang *expressen.se*.  18.2.2011. AB Kvällstidningen Expressen. Viitattu 20.2.2017. (ruotsiksi)
6. ↑  Philip Holm *SHL.se*. SHL AB. Viitattu 1.9.2021. (ruotsiksi)
7. ↑  Edholm, Anders: Skellefteå klättrar *aftonbladet.se*.  4.10.2011. Aftonbladet Hierta AB. Viitattu 20.2.2017. (ruotsiksi)
8. ↑  Elite Prospects - Djurgårdens IF *eliteprospects.com*. Everysport Media Group AB. Viitattu 1.9.2021. (englanniksi)
9. ↑  Philip Holm kvar i Djurgården *difhockey.se*.  12.4.2013. Djurgården Hockey AB. Viitattu 20.2.2017. (ruotsiksi)
10. ↑  Elite Prospects - Djurgårdens IF *eliteprospects.com*. Everysport Media Group AB. Viitattu 1.9.2021. (englanniksi)
11. ↑  Förlängningar med sju spelare *difhockey.se*.  5.5.2014. Djurgården Hockey AB. Viitattu 20.2.2017. (ruotsiksi)
12. ↑  Toresson, Carolina: Växjö Lakers välkomnar Philip Holm *vaxjolakers.se*.  20.4.2016. Växjö Lakers Idrott AB. Viitattu 20.2.2017. (ruotsiksi)
13. ↑  Elite Prospects - SHL Stats 2016-2017 *eliteprospects.com*. Everysport Media Group AB. Viitattu 1.9.2021. (englanniksi)
14. ↑  Canucks sign defenceman Philip Holm *nhl.com/canucks*.  26.5.2017. Vancouver, BC:  Vancouver Canucks. Viitattu 27.5.2017. (englanniksi)
15. ↑  Savonen, Ilari: Vancouver voitti kilpajuoksun NHL:ssä – kiinnostusta kerännyt tuore MM-kultamitalisti haaviin *suomikiekko.com*.  26.5.2017. Nordic Sport Media. Viitattu 27.5.2017.
16. ↑  Canucks Reduce Pre-Season Roster *nhl.com/canucks*.  19.9.2017. Vancouver, B.C.:  Vancouver Canucks. Viitattu 11.1.2018. (englanniksi)
17. ↑  Elite Prospects - Utica Comets *eliteprospects.com*. Everysport Media Group AB. Viitattu 1.9.2021. (englanniksi)
18. 1 2  Philip Holm Stats, News, Video, Bio, Highlights on TSN *tsn.ca*. Bell Media, Inc. Viitattu 1.9.2021. (englanniksi)
19. ↑  Vancouver Canucks - Vegas Golden Knights - February 23th, 2018 *NHL.com*.  23.2.2018. National Hockey League. Viitattu 1.9.2021. (englanniksi)
20. ↑  Vegas Golden Knights Acquire Philip Holm From Vancouver Canucks *nhl.com/goldenknights*.  26.2.2018. VEGAS:  Vegas Golden Knights. Viitattu 1.9.2021. (englanniksi)
21. ↑  Vegas Golden Knights teki pelaajakaupan NHL:ssä *Sportti.com*.  26.2.2018. Sport Content Oy. Viitattu 1.9.2021.
22. ↑  Elite Prospects - AHL Stats 2017-2018 *eliteprospects.com*. Everysport Media Group AB. Viitattu 1.9.2021. (englanniksi)
23. ↑  ЧЕМПИОН МИРА ФИЛИП ХОЛЬМ ПОПОЛНИЛ "ТОРПЕДО"! *hctorpedo.ru*.  16.7.2018. Хоккейный клуб «Торпедо».  Arkistoitu 31.8.2021. Viitattu 1.9.2021. (venäjäksi)
24. ↑  Elite Prospects - Torpedo Nizhny Novgorod *eliteprospects.com*. Everysport Media Group AB. Viitattu 1.9.2021. (englanniksi)
25. ↑  RELEASE: Blackhawks agree to terms with Philip Holm *nhl.com/blackhawks*.  13.8.2019. Chicago Blackhawks. Viitattu 1.9.2021. (englanniksi)
26. ↑  Lahtinen, Miikka: Chicago Blackhawks värväsi uuden puolustajan – epäonnistui viimeksi NHL:ssä *suomikiekko.com*.  14.8.2019. Nordic Sport Media. Viitattu 1.9.2021.
27. ↑  Philip Holm rejoint le Lausanne Hockey Club *lausannehc.ch*.  6.1.2020. Lausanne Hockey Club SA. Viitattu 1.9.2021. (ranskaksi)
28. ↑  Jokerit löi pöytään viisi nimekästä pelaajaa – mukana kaksi maailmanmestaria *yle.fi*.  5.5.2021. Yleisradio Oy. Viitattu 1.9.2021.
29. ↑  Tilanne 1.9.2021
30. ↑  CZE - SWE (Line Up) *stats.swehockey.se*.  9.2.2017. Svenska Ishockeyförbundet. Viitattu 1.9.2021. (englanniksi)
31. ↑  CZE - SWE (2-5) *stats.swehockey.se*.  9.2.2017. Svenska Ishockeyförbundet. Viitattu 1.9.2021. (englanniksi)
32. ↑  SWE - FIN (2-3) *stats.swehockey.se*.  12.2.2017. Svenska Ishockeyförbundet. Viitattu 1.9.2021. (englanniksi)

Jokerit – Mestis
2 Oksanen |
3 Kangas |
6 Enckell |
9 Hänninen |
10 Fagerström |
11 Jeskanen |
13 Tenhovuori |
14 Liuksiala |
19 Kalajanniska |
20 Auvinen |
21 Karvinen |
22 Forslund |
25 Kuusla |
27 Lind |
35 Risikko |
37 Toikka |
43 Virtala |
47 Forsblom |
51 Lemberg |
56 Nissinen |
62 Vertanen |
67 Korhonen |
77 Haakana |
81 Seppälä |
94 Sirkiä  

Valmentajat: Määttä – Niskanen – Hellgren